CELEX: 32005R0306
Language: fi
Date: 2005-02-24 00:00:00
Title: Komission asetus (EY) N:o 306/2005, annettu 24 päivänä helmikuuta 2005, maatalouden taloustileistä yhteisössä annetun Euroopan parlamentin ja neuvoston asetuksen (EY) N:o 138/2004 liitteen I muuttamisestaETA:n kannalta merkityksellinen teksti

25.2.2005   
            
            
               FI
            
            
               Euroopan unionin virallinen lehti
            
            
               L 52/9
            
         KOMISSION ASETUS (EY) N:o 306/2005,
   annettu 24 päivänä helmikuuta 2005,
   maatalouden taloustileistä yhteisössä annetun Euroopan parlamentin ja neuvoston asetuksen (EY) N:o 138/2004 liitteen I muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden taloustileistä yhteisössä 5 päivänä joulukuuta 2003 annetun Euroopan parlamentin ja neuvoston asetuksen (EY) N:o 138/2004 (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksen (EY) N:o 138/2004 liitteessä I vahvistetaan maatalouden taloustilejä koskevat menetelmät (jäljempänä ’maatalouden tilinpidon menetelmät’). Mainitun liitteen 3.056 ja 3.064 kohdassa annetaan esimerkkejä tuotetukipalkkioista ja muista tuotantotukipalkkioista sekä viittaukset Euroopan unionin yleisen talousarvion budjettikohtiin. Osa viittauksista on vanhentunut ja sen vuoksi molemmat kohdat on tarpeen saattaa ajan tasalle.
            
         
               (2)
            
            
               Maatalouden tilinpidon menetelmien saattaminen ajan tasalle kuuluu komission tehtäviin.
            
         
               (3)
            
            
               Näin ollen asetusta (EY) N:o 138/2004 olisi muutettava vastaavasti.
            
         
               (4)
            
            
               Tässä asetuksessa säädetyt toimenpiteet ovat neuvoston päätöksellä 72/279/ETY (2) perustetun pysyvän maataloustilastokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 138/2004 liite I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä helmikuuta 2005.
      
         
            Komission puolesta
         
         Joaquín ALMUNIA
         
            Komission jäsen
         
      
   
   
      (1)  EUVL L 33, 5.2.2004, s. 1.
   
      (2)  EYVL L 179, 7.8.1972, s. 1..
   
      LIITE
      Muutetaan asetuksen (EY) N:o 138/2004 liite I seuraavasti:
      
                  1)
               
               
                  Korvataan 3.056 kohta seuraavasti:
                  
                              ”3.056
                           
                           
                              Jotta tuotos voitaisiin arvottaa perushintaan, tuotetukipalkkiot ja muut tuotantotukipalkkiot on erotettava selkeästi toisistaan. Maataloustuotteiden tukipalkkioita (1) voidaan maksaa joko maataloustuottajille tai muille talouden toimijoille. Ainoastaan maataloustuottajille maksetut tuotetukipalkkiot lisätään tuottajien saamaan markkinahintaan perushinnan määrittelemiseksi. Muille talouden toimijoille kuin maataloustuottajille maksettuja maataloustuotteiden tukipalkkioita ei kirjata maatalouden taloustileille.”
                           
                        
                     (1)  Maataloustuottajille maksettuihin maataloustuotteiden tukipalkkioihin sisältyvät kaikki viljelijöille hinnanerokorvauksina maksetut tukipalkkiot (kuten tapauksissa, joissa julkisyhteisöt maksavat maataloustuotteiden tuottajille maataloustuotteiden keskimääräisen markkinahinnan ja takuuhinnan välisen erotuksen)."
						
               
            
                  2)
               
               
                  Korvataan 3.064 kohta seuraavasti:
                  
                              ”3.064
                           
                           
                              Muiden tuotantotukipalkkioiden tärkeimmät tyypit maataloudessa ovat:
                              
                                          —
                                       
                                       
                                          palkkasumman ja työvoiman tukipalkkiot,
                                       
                                    
                                          —
                                       
                                       
                                          korkotuet (EKT 1995, kohta 4.37 c) kotimaisille tuotantoyksiköille myös silloin, kun tuet on tarkoitettu kannustamaan pääoman muodostusta (2). Itse asiassa nämä tukipalkkiot ovat tulonsiirtoja, joilla on tarkoitus pienentää tuottajien toimintakuluja. Niitä käsitellään tileillä niistä hyötyvien tuottajien tukipalkkioina silloinkin, kun julkisyhteisöt käytännössä maksavat korkoeron suoraan lainan myöntävälle luottolaitokselle (maksukriteeristä poiketen).
                                       
                                    
                                          —
                                       
                                       
                                          vakiokantajärjestelmästä johtuva arvonlisäveron ylikorvaus (ks. kohdat 3.041 ja 3.042),
                                       
                                    
                                          —
                                       
                                       
                                          sosiaaliturvamaksujen ja kiinteistöverojen vastattavaksi ottaminen,
                                       
                                    
                                          —
                                       
                                       
                                          muiden kustannusten vastattavaksi ottaminen, kuten tuet viinin ja rypälemehun yksityiselle varastoinnille ja pöytäviinien uudelleenvarastoinnille (mikäli varastot omistaa maatalousyksikkö),
                                       
                                    
                                          —
                                       
                                       
                                          muut tuotantotukipalkkiot:
                                       
                                    
                                          —
                                       
                                       
                                          kesannon tuet (maiden pakollinen viljelykäytöstä poistaminen, joka liittyy hehtaaritukiin, sekä vapaaehtoinen kesannointi),
                                       
                                    
                                          —
                                       
                                       
                                          rahakorvaus tuoreiden hedelmien ja vihannesten vetämisestä pois markkinoilta. Nämä korvaukset maksetaan usein markkinatuottajien ryhmille ja niitä on käsiteltävä maatalouden tukipalkkioina, koska ne ovat suora korvaus tuotoksen hävikistä,
                                       
                                    
                                          —
                                       
                                       
                                          nautaeläinpalkkiot kausiporrastuksesta sekä laajaperäistämisestä,
                                       
                                    
                                          —
                                       
                                       
                                          luonnonhaittakorvaukset epäsuotuisten alueiden ja/tai vuoristoalueiden maataloustuotannolle,
                                       
                                    
                                          —
                                       
                                       
                                          muut tuet, joiden maksamisella pyritään vaikuttamaan tuotantomenetelmiin (laajaperäistäminen, ympäristöä säästävä teknologia jne.),
                                       
                                    
                                          —
                                       
                                       
                                          viljelijöille maksetut korvaukset varastoissa olevien tavaroiden kuten keskeneräisiksi töiksi katsottavien kasvinviljely- tai eläintuotteiden sekä kasvuvaiheessa olevien istutusten toistuvista hävikeistä (ks. kohdat 2.040–2.045). Korvaukset tuotannontekijöinä käytettyjen varastossa olevien tavaroiden ja/tai istutusten hävikeistä kirjataan sen sijaan pääomatilille muihin pääomansiirtoihin.”
                                       
                                    
                        
                     (2)  Kun avustus palvelee kahta tarkoitusta eli sekä velan kuoletusta että sitä koskevan koron maksuja ja kun ei ole mahdollista erottaa näitä kahta osatekijää toisistaan, koko avustus käsitellään investointiavustuksena."